ઉલ્લેખનીય છે કે ભલે એક પછી એક રાજ્યોમાં ભાજપ જીતી રહી હોય પણ કેટલીક જગ્યાએ ભાજપને હારનો સામનો પણ કરવાનો આવ્યો છે. હાલમાં જ ગોરખપુર ચૂંટણીમાં પણ આજ જોવા મળ્યું હતું. વધુમાં 2014માં મોદીની જે લહેર ચાલતી હતી તેમાં પણ થોડો બદલાવ આવ્યો છે. ભલે તમામ એક્ઝિટ પોલ અને સર્વે હજી પણ તેમ કહેતા હોય કે હાલ લોકસભાની ચૂંટણી થાય તો નરેન્દ્ર મોદી સત્તા મેળવી શકે. પણ તેમ છતાં શિવસાના અને ટીડીપી જેવા જૂના સાથીઓથી વિમુખ થયા પછી અને મોંધવારી અને બેરાજગારી જેવા વિકટ પ્રશ્નોને સામે ગોકળ ગતિએ લડતી ભાજપ સરકાર માટે 2019ની લોકસભાની ચૂંટણી ચોક્કસથી મુશ્કેલ બની રહેશે.